નાના–મોટા પડકારોને તેઓ સરળતાથી ખાળી શકતાં હતાં. નટુભાઈનું સત્વ તેમની નસે-નસમાં વહેતું હતું. વર્ષ બે હજાર બારમાં કેન્સરની બીમારી શ્રી કોકિલાબહેનને લાગુ પડી. કુદરતના પડકારને તેમણે સહજ રીતે સ્વીકારી લીધો હોય તેમ પોતાનું સામાન્ય જીવન જીવતાં રહ્યાં. શરૂઆતમાં એલોપથીની થોડી સારવાર કરી, પરંતુ શરીરને આડ અસરના લીધે વધુ પીડા સહન કરવી ન પડે એટલા માટે એલોપથી સારવારને તેમણે કાયમના માટે તિલાંજલિ આપી દીધી. હોમ્યોપથીની દવાઓ લેવાનું શરૂ કર્યું. જેના પરિણામો ઘણા સારા મળ્યા. શ્રી કોકિલાબહેન લગભગ કેન્સરનો રોગ લાગુ પડ્યા પછી પણ આઠ–નવ વર્ષની જિંદગી સામાન્ય લોકો જેવી જીવી શકયાં હતાં. તેમાં ઔષધી કરતાં તેમના આત્મવિશ્વાસને વધુ કારણભૂત ગણી શકાય. ૨૯ તારીખે અંતિમવિધિ સમયે જ્યારે નટુભાઈને કોકિલાબહેનના અવસાનના સમાચાર આપવામાં આવ્યા ત્યારે નટુભાઈ અવાક બની ગયા હતા. પ્રમાણીક પત્રકારત્વનું શું આ ફળ હતું?